钦定古今图书集成/明伦汇编/闺媛典/第353卷 > 《美女篇》王琚
## 钦定古今图书集成/明伦汇编/闺媛典/第353卷 > 《美女篇》王琚

“东邻美女实名倡，绝代容华无比方。浓纤得中非短
长，红素天生谁饰妆。”桂楼椒阁木兰堂，绣户雕轩文
杏梁。屈曲屏风绕象床，葳蕤翠帐缀香囊。玉台龙镜
洞彻光，金炉沈烟酷烈芳。遥闻行佩音锵锵，含娇欲
笑出洞房。“二人三五闺心切，褰帘卷幔迎春节。清歌
始发词怨咽，鸣琴一弄心断绝。借问哀怨何所为，盛”
年情多心自悲。须臾破颜倏敛态，一悲一喜并相宜。
何能见此不注心，惜无媒氏为传音。可怜盈盈直千
金，谁家君子为槁砧。